Rozsudok Okresného súdu Poprad sp. zn. 18C/97/2025 z 23. 7. 2026
Rozsudok Okresného súdu Poprad z 23. júla 2026, sp. zn. 18C/97/2025, ECLI:SK:OSPP:2026:8725204698.3
Súd: Okresný súd Poprad
Spisová značka: 18C/97/2025
ECLI: ECLI:SK:OSPP:2026:8725204698.3
Dátum vydania: 23. 7. 2026
Forma: Rozsudok
Oblasť práva: Občianske právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 18C/97/2025 8725204698 23. 07. 2026 JUDr. Mariana Gavalierová ECLI:SK:OSPP:2026:8725204698.3
ROZSUDOK V MENE SLOVENSKEJ REPUBLIKY Okresný súd Poprad v konaní pred sudkyňou JUDr. Marianou Gavalierovou v právnej veci žalobcu Wüstenrot poisťovňa, a. s., so sídlom Digital Park I, Einsteinova 21, 851 01 Bratislava, IČO: 31 383 408, právne zast. A. A. B., advokát, so sídlom Michalská 9, 811 01 Bratislava, IČO: 30 854 466, proti žalovanému C. D., nar. X. X. XXXX, bytom C. XXXX/XXX, XXX XX E., o zaplatenie 76,50 eur s príslušenstvom, takto rozhodol: I. Žalovaný j e p o v i n n ý zaplatiť žalobcovi istinu 76,50 eur s 9,25 % p. a. úrokom z omeškania od 31. 8. 2024 do zaplatenia, a to všetko do troch dní odo dňa právoplatnosti tohto rozsudku. II. V prevyšujúcej časti súd žalobu z a m i e t a . III. Súd p r i z n á v a žalobcovi náhradu trov konania voči žalovanému v rozsahu 100 %. odôvodnenie: Predmet sporu a tvrdenia žalobcu a dôkazy žalobcu 1. Žalobca žalobou zo dňa 7. 12. 2025 žiadal, aby súd zaviazal žalovaného na zaplatenie 76,50 eur s 9,25 % p. a. úrokom z omeškania od 3. 7. 2024 do zaplatenia a na náhradu trov konania dôvodiac, že bola uzavretá poistná zmluva a žalovaný neuhradil poistné za obdobie od 1. 12. 2023 do 30. 8. 2024, pričom počas trvania poistnej zmluvy došlo k poskytnutiu poistného plnenia z titulu poistnej udalosti. Dlžná suma je vypočítaná ako súčet troch štvrťročných splátok poistného vo výške 25,50 eur (3 x 25,50 eur). 2. Žalobca pripojil k žalobe dôkazy - návrh Wüstenrot poisťovne, a. s. na uzavretie poistnej zmluvy č. 6095178208, poistná zmluvy č. 610/844066-8, upomienka na zaplatenie poistného, doklad o škodovom priebehu, oznam o zániku poistnej zmluvy, príkaz na úhradu poistného, prehľad úhrad pri automobile. Vyjadrenie žalovaného a prostriedky procesnej obrany žalovaného 3. Žalovaný bol v konaní nečinný, k žalobe sa nevyjadril. Posúdenie podstatných skutkových tvrdení a argumentov strán 4. Medzi žalobcom a žalovaným bola uzavretá poistná zmluva predmetom ktorej povinné zmluvné poistenie zodpovednosti za škodu spôsobenú prevádzkou motorového vozidla a žalovaný neuhradil poistné za obdobie od 1. 12. 2023 do 30. 8. 2024, pričom počas trvania poistnej zmluvy došlo k poistnej udalosti a k poskytnutiu poistného plnenia. Žalovaný mal uhrádzať ročné poistné v štvrťročných splátkach á 25,50 eur. Žalovaný bol v konaní nečinný, k žalobe sa nevyjadril. Dôkazy a ich vyhodnotenie
5. Súd vykonal dôkazy, a to listinné dôkazy - návrh Wüstenrot poisťovne, a. s. na uzavretie poistnej zmluvy č. 6095178208, poistná zmluvy č. 610/844066-8, upomienka na zaplatenie poistného, doklad o škodovom priebehu, oznam o zániku poistnej zmluvy, príkaz na úhradu poistného, prehľad úhrad pri automobile. 6. Súd vychádzal pri hodnotení v ich vzájomnej súvislosti z listinných dôkazov, ktoré boli navrhnuté, predložené a ďalšie dôkazy strany nenavrhli a súd považoval nárok žalobcu za dôvodný a preukázaný. 7. Podľa § 177 ods. 2 písm. a) Civilného sporového poriadku, pojednávanie nie je potrebné nariaďovať, ak ide iba o otázku jednoduchého právneho posúdenia veci, skutkové tvrdenia strán nie sú sporné a hodnota sporu bez príslušenstva neprevyšuje 2 000 eur. 8. Podľa § 297 písm. b) Civilného sporového poriadku, súd na prejednanie sporu nariadi pojednávanie. Pojednávanie nie je potrebné nariadiť, ak ide iba o otázku jednoduchého právneho posúdenia veci, skutkové tvrdenia strán nie sú sporné a hodnota sporu bez príslušenstva neprevyšuje 1 000 eur. 9. Podľa § 9 ods. 4 Zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov, poistenie zodpovednosti zanikne tiež, ak poistné nebolo zaplatené do jedného mesiaca od dátumu jeho splatnosti, ak pre takýto prípad nebola v poistnej zmluve dohodnutá dlhšia lehota pre zánik poistenia zodpovednosti, maximálne však na dobu troch mesiacov. Poistenie zodpovednosti zanikne uplynutím tejto lehoty. 10. Podľa § 11 ods. 13 Zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov, poisťovateľ je povinný poistníkovi písomne oznámiť najneskôr desať týždňov pred uplynutím poistného obdobia a) výšku poistného podľa § 8 na nasledujúce poistné obdobie, b) dátum skončenia poistného obdobia a informáciu o dátume zániku poistenia podľa § 9 ods. 4, c) termín, do ktorého je možné podať výpoveď príslušnej poistnej zmluvy podľa osobitného predpisu. 11. Podľa § 517 ods. 1, ods. 2 Občianskeho zákonníka, dlžník, ktorý svoj dlh riadne a včas nesplní, je v omeškaní. Ak ho nesplní ani v dodatočnej primeranej lehote poskytnutej mu veriteľom, má veriteľ právo od zmluvy odstúpiť; ak ide o deliteľné plnenie, môže sa odstúpenie veriteľa za týchto podmienok týkať aj len jednotlivých plnení. Ak ide o omeškanie s plnením peňažného dlhu, má veriteľ právo požadovať od dlžníka popri plnení úroky z omeškania, ak nie je podľa tohto zákona povinný platiť poplatok z omeškania; výšku úrokov z omeškania a poplatku z omeškania ustanovuje vykonávací predpis. Právne posúdenie veci 12. Súd posúdil žalobu ako dôvodnú a opodstatnenú a stotožnil sa s tvrdeniami žalobcu, že žalovaný neuhradil v zmysle poistnej zmluvy poistné za obdobie od 1. 12. 2023 do 30. 8. 2024 a preto ho súd zaviazal na zaplatenie istiny vo výške 86,50 eur. 13. Keďže žalovaný nezaplatil poistné včas a riadne, dostal sa do omeškania a tak vzniklo žalobcovi právo na úroky z omeškania v zákonnej výške 9,25 % p. a. v súlade s § 517 Občianskeho zákonníka avšak od 31. 8. 2024 vzhľadom na omeškanie za obdobie do 30. 8. 2024. Žalovaný nenamietal výšku úrokov z omeškania a preto súd v prevyšujúcej časti žalobu zamietol ohľadne uplatnenej doby. Vzhľadom na hodnotu sporu súd rozhodol v predmetnej veci bez nariadenia pojednávania. 14. O trovách konania súd rozhodol podľa § 255 Civilného sporového poriadku, a to tak že priznal žalobcovi ako úspešnému v tomto konaní voči žalovanému náhradu trov konania v rozsahu 100 %. Poučenie: Proti tomuto rozsudku je možné podať odvolanie do 15 dní od doručenia rozsudku na tunajšom súde. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvod) a čoho sa odvolateľ domáha (odvolací návrh).
Ak bola uložená povinnosť a povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona.

